Styttist í úthlutun Mæðrastyrksnefndar Vesturlands Félagar í Mæðrastyrksnefnd Vesturlands voru nú síðdegis í óða önn að pakka matvælum og öðrum varningi til þeirra sem eru hjálpar þurfi fyrir jólin . Að sögn Anítu B Gunnarsdóttur formanns nefndarinnar hafa nú yfir 110 fjölskyldur óskað eftir aðstoð nefndarinnar og býst hún við að þeim muni fjölga . Fyrir síðustu jól var úthlutað um 130 sendingum . Aníta segir að vel hafi gengið að fjármagna matarkaupin . Bæði hafi fyrirtæki gefið matvæli og ýmsan varning og þá hafi félagasamtök , fyrirtæki og einstaklingar einnig styrkt nefndina með peningagjöfum . Aðal úthlutun Mæðrastyrksnefndar Vesturlands verður á morgun , laugardaginn 5. desember . Enn getur fólk þó hringt og óskað eftir aðstoð nefndarinnar og er þá best að hringja í farsíma Anítu , en hann er 868-3547 . Á meðfylgjandi mynd eru Jóhann Svansson , Ragnheiður Laufey Önnudóttir og Aníta Gunnarsdóttir frá Mæðrastyrksnefnd Vesturlands . Hjá þeim er lítill hluti þess matar sem nú bíður þeirra sem nefndin styrkir .